капки или валеж — използва се за типове метеорологични явления в момента в съответствие с допълнение 1.
 (4)
 В локалните редовни и специални сведения, както и в сведенията METAR:
 (i)
 се използват в зависимост от необходимостта едно или повече, но най-много три от съкращенията за метеорологични явления в момента заедно, според случая, с указание за характеристиките и интензивността или близостта до летището, така че да се даде пълно описание на метеорологичните явления в момента, които са от значение за полетите;
 (ii)
 първо се съобщава указанието за интензивност или близост, според случая, следвано съответно от характеристиките и типа на метеорологичното явление;
 (iii)
 когато се наблюдават две различни метеорологични явления, те се съобщават в две отделни групи, като индикаторът за интензивност или близост се отнася за явлението, указано след него. Различните типове валеж, наблюдавани едновременно, се съобщават обаче като една група, в която указанието за преобладаващия тип валеж е на първо място, предхождано само от указател за интензивност, отнасящ се до сумарната интензивност на валежите.
 д) Облачност
 (1)
 В локалните редовни и специални сведения, както и в сведенията METAR височината на долната граница на облачността се съобщава по скала с деления през 100 ft (30 m), когато е до 10 000 ft (3 000 m).
 (2)
 Всяка наблюдавана стойност, която не съвпада с деление от използваната скала за съобщаване на данни, се закръглява надолу към най-близкото по-малко деление от скалата.
 (3)
 В локалните редовни и специални сведения:
 (i)
 се указват използваните мерни единици за височината на долната граница на облачността и за вертикална видимост;
 (ii)
 когато се използва повече от една писта за излитане и кацане и за тях се провеждат наблюдения посредством прибори за височината на долната граница на облачността, се съобщават наличните данни за тази височина за всяка ПИК, като се указва пистата, за която се отнасят данните;
 е) Температура на въздуха и температура на точка на оросяване
 (1)
 В локалните редовни и специални сведения, както и в сведенията METAR температурата на въздуха и температурата на точка на оросяване се съобщава по скала с деления през един градус по Целзий.
 (2)
 Всяка наблюдавана стойност, която не съвпада с деление от използваната скала за съобщаване на данни, се закръглява до най-близките цели градуси по Целзий, като наблюдаваните стойности, завършващи на 0,5°, се закръгляват към следващите по-високи цели градуси по Целзий.
 (3)
 В локалните редовни и специални сведения, както и в сведенията METAR се указват температурите, по-ниски от 0 °C.
 ж) Атмосферно налягане
 (1)
 В локалните редовни и специални сведения, както и в сведенията METAR стойностите на QNH и QFE се изчисляват с точност до десета от хектопаскала и се съобщават по скала с деления през един хектопаскал, като се използват четири цифри.
 (2)
 Всяка наблюдавана стойност, която не съвпада с деление от използваната скала за съобщаване на данни, се закръглява надолу към най-близкото по-малко цяло число в хектопаскали.
 (3)
 В локалните редовни и специални сведения:
 (i)
 се включва QNH;
 (ii)
 QFE се включва редовно по искане на ползватели или по договореност на местно равнище между доставчика на метеорологично обслужване, органа за